**KRITERIJI AVTENTIČNOSTI**

* Smiselno - predstavlja pomembne probleme, zbuja vedoželjnost, je vredna vloženega truda.
* Realistično - predstavlja načine, po kakršnih se znanje izkazuje in preverja v resničnih življenjskih situacijah- simulira kontekste, v kakršnih odrasli uporabljajo in izkazujejo znanje.
* Namesto govorjenja o znanju oz. »podajanje« le-tega omogoča njegovo uporabo.
* V ta namen so del naloge realne omejitve in dostopi, vključno s toliko časa, kot je to v realnih problemskih situacijah, in s šibko strukturiranimi problemi.
* Dovoljene so interakcije in omogočeno sodelovanje in dialog med učenci, med učenci in učitelji in po potrebi tudi z drugimi.
* Spodbuja se globlje razumevanje in učinkovito uporabo naučenega v novih situacijah ter presojo in ustvarjanje novega.
* Opravljene vse faze spoznavnega procesa in problemskega pristopa.
* Učenci sami zbirajo in izbirajo vire in organizirajo podatke.
* Dopušča učencem, da se samostojno odločajo, kako se lotiti reševanja naloge in kako predstaviti svoje ugotovitve.
* Uporaba raznovrstnih miselnih procesov: raziskovanje, preiskovanje, primerjanje, analiziranje, sklepanje, luščenje bistva, pretresanje različnih perspektiv in zamišljanje novega.
* Omogoča učinkovito rabo različnih vrst vsebinskih znanj ter veščin in procesov, pri čemer je končni dosežek več kot le seštevek posameznih znanj in veščin
* Kontekstualizirane in kompleksne situacije (ne izolirane in atomistične).
* Vključuje ključne vsebine in procese določene discipline oz. predmetnega področja in zastavlja učencem temeljna vprašanja in dileme, relevantne za disciplino in za učence.
* Spodbuja h kakovostnim dosežkom, k ustvarjanju kakovostnih produktov in k emancipiranemu in angažiranemu delovanju, kar vse ima lahko tudi širši pomen, npr. za šolsko ali lokalno skupnost.
* Samostojno predstavljanje ugotovitev in zaključkov različni publiki in na različne načine, podobne tistim, po katerih predstavljamo svoje ideje v resničnem življenju.
* Povratna informacija, ki iz tega izhaja, je bistveni del in predpostavlja refleksijo in izboljševanje.
* Omogoča, da učenci napredujejo, da delajo napake in se učijo iz njih, da se reflektirajo in so konstruktivno kritični do svojega dela in da svoje dosežke izboljšujejo.
* Od vsega začetka morajo imeti učenci jasne kriterije, ki jih usmerjajo h kakovostnemu delu in pri oblikovanju katerih sodelujejo – v skladu z nameni učenja.

*Rutar Ilc, 2004, Pristopi k poučevanju, preverjanju in ocenjevanju, str. 130, po Wiggins na več mestih*

**NEKAJ TIPIČNIH AVTENTIČNIH TEM**

* **VITR**: *Kako izboljšati kakovost bivanja v našem kraju (primer Kemis ipd). Prepričajmo sokrajane v opuščanje plastičnih vrečk!*
* **Državljanske kompetence**: *Sožitje – medkulturno, medgeneracijsko sobivanje.*
* **Turizem** (geo, zg, um zg, bio, slo, TJ): *Kako približati lepote našega kraja turistom? Priložnosti trajnostnega turizma v naši regiji*
* **Umetnost** (v povezavi s slo): *Okrogla miza/soočenje umetnikov, um. kritikov in kustosov ob (kontroverzni) razstavi/predstavi*
* **Naravoslovje:** *Farmacevtsko podjetje na prelomnici. Ozaveščanje za odgovorno uporabo antibiotikov. Strupi v našem lokalnem okolju: kako se učinkovito zaščititi?*

N**EKAJ TIPIČNIH AVTENTIČNIH UČNIH SITUACIJ**

* različne vrste t. i. **simulacij** (arheologa, raziskovalca, kustosa, literarnega kritika, urednika, novinarja, kolumnista, moderatorja, politika), dramatizacije dogodkov, govorov, srečanj)
* **nastopi** (šola, kongres, konferenca, TV oddaja: poročila, vreme, kronika, šport, kultura)
* **izražanje** v funkcionalnih zvrsteh neumetnostnih besedil (npr. osebna pisma o izkušnjah, doživljanjih in dogodkih, pisma bralcev o določenem problemu, članki, komentarji, reportaže, recenzije, dnevniški zapisi, ekspertize, govori in nagovori, peticije)
* **izražanje** z umetnostnimi besedili in v različnih literarnih zvrsteh (pisanje basni, pravljice, novele, poglavja romana, pesmi po različnih načelih) ter v različnih literarnih smereh (-izmih)
* **preiskovanje in raziskovanje** v realističnih okoliščinah (simulacija raziskovalnih timov)
* **razprave, okrogle mize, debate** …
* **Pojasnjevanje / poučevanje** mlajših od sebe, svetovanje različnim »odjemalcem« (npr. kot turistična agencija, psihološka svetovalnica, okoljska agencija, javnomnenjski inštitut, NVO)
* **idejna zasnova**, načrt, izdelovanje, predstavljanje, utemeljevanje izdelkov, načrtov, maket, modelov … za predvidene porabnike (npr. v vlogi oblikovalcev, arhitektov, oglaševalcev…).

**NEKAJ TIPIČNI VLOG V AVTENTIČNIH UČNIH SITUACIJAH**

* **geografija, zgodovina, likovna**: vodič, arheolog, kustos, turistični agent
* **jezik, literatura**:novinar,reporter, urednik, kolumnist, pisatelj, pesnik, lektor, kritik,recenzent
* **naravoslovje, tehnika in tehnologija**: raziskovalec v laboratoriju, raziskovalec na terenu, v industriji, farmaciji, inženir, krajinar, arhitekt
* **družboslovje**: vse zgoraj omenjeno, razpravljalec na okrogli mizi ali njen moderator, pisec poljudnega članka, anketar, obdelovalec podatkov, statistik, intervjuvar, advokat ...
* **biologija, kemija, gospodinjstvo**: veterinar, oskrbnik živali, zdravnik, hišnik, kmet, gospodinjec, vodja prehrane, okoljevarstvenik, strokovnjak za X.
* **drž. vzgoja**: nevladnik, sodnik, porotnik, aktivist, sindikalist, poslanec
* **dramatizacija, različni načini ustvarjanja, izražanja in predstavljanja**: režiser, scenograf, kostumograf, scenarist, dramaturg, igralec, fotograf, aranžer, oblikovalec, komponist, slikar, umetnik performanca, plesalec, baletnik, koreograf, organizator ali povezovalec
* **šport**: učitelj, trener, animator, sodnik, demonstrator, direktor